Rådets forordning (EF) nr. 1146/2001

af 11. juni 2001

om visse restriktive foranstaltninger over for Liberia

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 301,

under henvisning til Rådets fælles holdning 2001/357/FUSP af 7. maj 2001 om restriktive foranstaltninger over for Liberia(1),

under henvisning til forslag fra Kommissionen, og

ud fra følgende betragtninger:

(1) Den 7. marts vedtog De Forenede Nationers Sikkerhedsråd resolution 1343(2001), i det følgende benævnt UNSCR 1343(2001), hvori der blev udtrykt alvorlig bekymring over de liberianske myndigheders rolle i konflikten i Sierra Leone.

(2) Sikkerhedsrådet besluttede bl.a., at alle stater bør træffe de fornødne foranstaltninger til at forhindre, at der ydes Liberia teknisk uddannelse eller bistand til militær virksomhed for så vidt angår levering, fremstilling, vedligeholdelse eller brug af våben og relateret materiel. Den 4. maj 2001 fastslog Sikkerhedsrådet, at myndighederne i Liberia ikke fulgte opfordringerne fra FN's Sikkerhedsråd. Der bør derfor også træffes de nødvendige foranstaltninger for at forhindre import af uslebne diamanter fra Liberia, uanset om disse diamanter har oprindelse i Liberia.

(3) Nogle af disse foranstaltninger falder ind under traktatens bestemmelser, og det er især for at undgå konkurrencefordrejning nødvendigt med fællesskabslovgivning for at gennemføre de relevante af Sikkerhedsrådets beslutninger på Fællesskabets område. I denne forordning anses Fællesskabets område for at omfatte de af medlemsstaternes territorier, på hvilke traktaten finder anvendelse, på de betingelser, der er fastsat i nævnte traktat.

(4) Kommissionen og medlemsstaterne bør informere hinanden om, hvilke foranstaltninger der træffes i henhold til denne forordning, og om andre relevante oplysninger, som de råder over med tilknytning til denne forordning, og samarbejde med det udvalg, der er nedsat ved paragraf 14 i UNSCR 1343(2001), særlig ved at forsyne dette med oplysninger.

(5) Der bør være sanktioner for overtrædelser af denne forordnings bestemmelser, og medlemsstaterne bør med henblik herpå anvende passende sanktioner. Det er desuden ønskeligt, at sanktioner for overtrædelse af denne forordnings bestemmelser kan iværksættes fra datoen for denne forordnings ikrafttræden, og at medlemsstaterne retsforfølger personer, enheder eller organisationer under deres jurisdiktion, som har overtrådt nogen af disse bestemmelser -

UDSTEDT FØLGENDE FORORDNING:

Artikel 1

1. Uden at dette berører medlemsstaternes myndighedsudøvelse, er det forbudt at yde Liberia teknisk uddannelse eller bistand i relation til levering, fremstilling, vedligeholdelse eller brug af våben og relateret materiel af enhver art, herunder skydevåben og ammunition, militærkøretøjer og militær udrustning, paramilitært udstyr og reservedele til ovennævnte.

2. Forbuddet i stk. 1 gælder ikke i tilfælde, hvor det ved paragraf 14 i UNSCR 1343(2001) nedsatte udvalg på forhånd har givet dispensation. Sådanne dispensationer skal gives via de kompetente myndigheder i medlemsstaterne, der er opført i bilag II til denne forordning.

Artikel 2

1. Direkte eller indirekte import fra Liberia til Fællesskabet af alle uslebne diamanter som defineret i bilag I er forbudt, uanset om de har oprindelse i landet.

2. Kommissionen bemyndiges til at ændre bilag I for at tilpasse det til ændringer af den kombinerede nomenklatur.

Artikel 3

Med forbehold af medlemsstaternes rettigheder og forpligtelser i henhold til De Forenede Nationers pagt, opretholder Kommissionen enhver form for nødvendig kontakt med det udvalg, der er nedsat ved paragraf 14 i UNSCR 1343(2001), med henblik på en effektiv gennemførelse af denne forordning.

Artikel 4

Kommissionen og medlemsstaterne underretter straks hinanden om, hvilke foranstaltninger der træffes i henhold til denne forordning, og udveksler andre relevante oplysninger, som de råder over, i forbindelse med denne forordning, specielt oplysninger om overtrædelser, håndhævelsesproblemer og domme afsagt af de nationale domstole.

Artikel 5

Denne forordning finder anvendelse, uanset om der foreligger rettigheder eller er pålagt forpligtelser ved internationale aftaler, der er undertegnet, ved kontrakter, der er indgået, eller ved licenser eller tilladelser, der er meddelt inden denne forordnings ikrafttræden.

Artikel 6

1. Hver medlemsstat fastsætter, hvilke sanktioner der skal anvendes ved overtrædelse af bestemmelserne i denne forordning. Sanktionerne skal være effektive, stå i rimeligt forhold til overtrædelsen og have afskrækkende virkning.

Indtil der om nødvendigt er vedtaget lovgivning med henblik herpå, er de sanktioner, der skal anvendes ved overtrædelse af bestemmelserne i denne forordning, dem, som medlemsstaterne har fastsat for at sætte artikel 13 i forordning (EF) nr. 467/2001(2) i kraft.

2. Hver medlemsstat har ansvaret for at retsforfølge enhver fysisk eller juridisk person eller enhed eller ethvert organ, der henhører under deres jurisdiktion, hvis en sådan person eller enhed eller et sådant organ har overtrådt et af forbuddene i denne forordning.

Artikel 7

Denne forordning anvendes

- på Fællesskabets område, herunder dets luftrum

- om bord på fly eller skibe, der henhører under en medlemsstats jurisdiktion

- på enhver person andetsteds, som er statsborger i en medlemsstat, og

- på juridiske personer, enheder eller organer, der er oprettet eller stiftet i henhold til en medlemsstats lovgivning.

Artikel 8

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning udløber den 8. maj 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 11. juni 2001.

På Rådets vegne

A. Lindh

Formand

(1) EFT L 126 af 8.5.2001, s. 1.

(2) EFT L 67 af 9.3.2001, s. 1.

BILAG I

Uslebne diamanter som anført i artikel 2

>TABELPOSITION>

BILAG II

Liste over kompetente myndigheder, jf. artikel 1, stk. 2

(revideres, når det er nødvendigt)

BELGIEN

Ministère des affaires étrangères, du commerce extérieur et de la coopération au développement Egmont 1 Rue des Petits Carmes 19 B - 1000 Bruxelles Direction des relations économiques et bilatérales extérieures

a) Service Afrique du Sud du Sahara (B.22) Tel. (32-2) 501 85 77

b) Coordination de la politique commerciale (B.40) Tel. (32-2) 501 83 20

c) Service transports (B.42) Tel. (32-2) 501 37 62 Fax (32-2) 501 88 27

Ministère des affaires économiques ARE 4 o division, service des licences Avenue du Général Leman 60 B - 1040 Bruxelles Tel. (32-2) 206 58 16/27 Fax (32-2) 230 83 22 Ministère des finances Trésorerie Avenue des Arts 30 B - 1040 Bruxelles Fax (32-2) 233 75 18

DANMARK

Justitsministeriet Slotholmsgade 10 DK - 1216 København K Tel. (45) 33 92 33 40 Fax (45) 33 93 35 10 Erhvervsfremme Styrelsen Dahlerups Pakhus Langelinie Allé 17 DK - 2100 København O Tel. (45) 35 46 60 00 Fax (45) 35 46 60 01 Udenrigsministeriet Asiatisk Plads 2 DK - 1402 København K Tel. (45) 33 92 00 00 Fax (45) 32 54 05 33

TYSKLAND

Bundesamt für Wirtschaft und Ausfuhrkontrolle (BAFA) Frankfurter Straße 29-35 D - 65760 Eschborn

GRÆKENLAND

Ministry of Foreign Affairs Ambassador Nikolaos Chatoupis Directorate A7 Tel. (301) 361 00 12 Fax (301) 361 00 96/645 00 49 Zalokosta 1 GR - 106 71 Athens Ministry of National Economy Secretariat-General for International Economic Relations

Directorate-General for External

Economic and Trade Relations

Director Th. Vlassopoulos Tel. (301) 32 86 401-3 Fax (301) 32 86 404 Directorate of Procedure of External Trade Directors : I. Tseros Tel. (301) 32 86 021/23 Fax (301) 32 86 059 A. Iglessis Tel. (301) 32 86 051 Fax (301) 32 86 094 Ermou and Kornarou 1 GR - 105 63 Athens

SPANIEN

Ministerio de Economía Dirección General de Comercio e Inversiones Paseo de la Castellana, 162 E - 28046 Madrid Tel. (34) 913 49 39 83 Fax (34) 913 49 35 62

FRANKRIG

Ministère de l'économie, des finances et de l'industrie Direction générale des douanes et des droits indirects

Cellule embargo - Bureau E2

Tel. (33) 144 74 48 93 Fax (33) 144 74 48 97 Ministère des affaires étrangères Direction des Nations unies et des organisations internationales Tel. (33) 143 17 59 68 Fax (33) 143 17 46 91

IRLAND

Department of Foreign Affairs Bilateral Economic Relations Section 76-78 Harcourt Street Dublin 2 Ireland Tel. (353-1) 40 82 492 Fax (353-1) 47 85 927

ITALIEN

Ministero degli Affari esteri D.G.A.E.-Uff. X Roma Tel. (0039) 06 36 91 37 50 Fax (0039) 06 36 91 37 52 Ministero del Commercio estero Gabinetto Roma Tel. (0039) 06 59 93 23 10 Fax (0039) 06 59 64 74 94 Ministero dei Trasporti Gabinetto Roma Tel. (0039) 06 44 26 71 16/06 84 90 40 94 Fax (0039) 06 44 26 71 14

LUXEMBOURG

Ministère des affaires étrangères Direction des relations économiques internationales et de la coopération BP 1602 L - 1016 Luxembourg

NEDERLANDENE

Ministerie van Buitenlandse Zaken Directie Verenigde Naties

Afdeling Politieke Zaken

2594 AC Den Haag Tel. (31-70) 348 42 06 Fax (31-70) 348 67 49

ØSTRIG

Bundesministerium für wirtschaftliche Angelegenheiten Abteilung II/A/2 Landstrasser Hauptstraße 55-57 A - 1030 Wien Bundesministerium für Wissenschaft und Verkehr Oberste Zivilluftfahrtbehörde (OZB) Radetzkystraße 2 A - 1030 Wien Österreichische Nationalbank Otto Wagner Platz 3 A - 1090 Wien Tel. (01) 40 420

PORTUGAL

Ministério dos Negócios Estrangeiros Direcção-Geral dos Assuntos Multilaterais - SPM Largo do Rilvas P - 1399-030 Lisboa Tel. (351) 213 94 67 02 Fax (351) 213 94 60 73 Ministério das Finanças Direcção-Geral dos Assuntos Europeus e Relações Internacionais Av. Infante D. Henrique, n.o 1 C 2.o P - 1100 Lisboa Tel. (351) 218 82 32 40/41 Fax (351) 218 82 33 99

FINLAND

Ulkoasiainministeriö PL 176 FIN - 00161 Helsinki Utrikesministeriet PB 176 FIN - 00161 Helsingfors

SVERIGE

Foreign Ministry ERS S - 103 33 Stockholm Tel. (46) 8 405 10 00 Fax (46) 8 723 11 76

DET FORENEDE KONGERIGE

Sanctions Unit United Nations Department

Foreign and Commonwealth Office

King Charles Street London SW1A 2AH Tel. (44-207) 72 70 36 39 Fax (44-207) 72 70 14 73